OpenLLM-France/wikimedia huggingface dataset:
# Arxipèlag de Mentawai

L'arxipèlag de Mentawai és un grup de 70 illes situat aproximadament a 150 km de la costa oest de l'illa indonèsia de Sumatra. L'estret es coneix amb el nom de les illes, estret de Mentawai. Forma part de la província de Sumatra Occidental, del qual constitueix un kabupaten (departament), creat el 1999 a partir del que només era un kecamatan (districte).
Siberut, amb 4.030 km², és la més gran de les illes. Les altres illes importants són Sipura, Pagai Utara i Pagai Selatan.

## Població

Els habitants indígenes de les illes es coneixen com els Mentawai, amb un nombre aproximat de 30.000 individus, per a una població total de 63.732 habitants a l'arxipèlag (2000), amb la següent distribució per districtes:
* Siberut del nord: 15.161
* Siberut del sud: 14.757
* Sipora: 12.840
* Pagai: 20.974
Així doncs, actualment, els habitants de les illes es poden dividir en indígenes i immigrants. Tots ells parlen variants dialèctiques de la llengua indígena a les illes Mentawai, molts parlen la llengua nacional indonèsia i una minoria la llengua minangkabau. Els immigrants inclouen gent de Sumatra Septentrional (batak), Sumatra Occidental (minangkabau) que representen la majoria de la població no indígena, i javanesos, junt amb representants amb més o menys mesura de la majoria dels altres grups ètnics d'Indonèsia, així com europeus o americans que hi resideixen per activitats professionals (missioners, investigadors, personal humanitari).
# Ashikaga Yoshimitsu

    En aquest nom japonès, el cognom és Ashikaga.
Ashikaga Yoshimitsu (足利 義満, 25 de setembre del 1358 - 31 de maig de 1408) va ser el tercer shogun del shogunat Ashikaga. Va començar a governar el 1368 fins a la seva abdicació el 1394. Va ser fill del segon shogun Ashikaga Yoshiakira.
Va ser anomenat shogun a l'edat de nou anys quan el seu pare va morir. El 1378 va fer construir la seva casa a la secció de Muromachi a la capital de Kioto; per això de vegades el shogunat és referit com shogunat Muromachi i el període com Muromachi.
Es va unir a la Cort del Nord i la Cort del Sur, el període de Nanboku-cho va finalitzar el 1392.
El 1394 va abdicar a favor del seu fill Ashikaga Yoshimochi. El 1404 el navegant xinès Zheng He va viatjar al Japó per entrevistar-se amb ell, a qui els xinesos anomenaven "el Rei del Japó".
Els seus últims dies els va passar en el temple Kinkaku-ju, construït el 1397 exclusivament com la seva residència de retirada. Va morir el 1408.
# Asignatura pendiente

Asignatura pendiente és el primer llargmetratge del director espanyol José Luis Garci en 1977. Va representar un dels majors èxits de la Transició.

## Argument

José i Elena, antics nuvis, es retroben després de bastants anys en els quals s'han perdut de vista. Tots dos han construït la seva vida al marge de l'altre i, casats ja, es tornen a enamorar recordant el que va ser la seva relació i en constatar que van deixar una "assignatura pendent" en la seva relació: mai van fer l'amor, a causa de les pressions de l'estricta moral dels anys 50.

## Repartiment

* José Sacristán (José)
* Fiorella Faltoyano (Elena)
* Antonio Gamero
* Sílvia Tortosa
* Héctor Alterio
* Simón Andreu (Paco)
* María Casanova (Pili)

## Enllaços externs

* Asignatura pendiente a sensacine.com
# Asir al-Sarat

Asir al-Sarat fou el nom donat a la part nord de la regió d'Asir, moderna Aràbia Saudita.
El nom derivava de la confederació tribal al-Sarat establert a la zona, amb centre a Abha. Aquest nom fou utilitzat a partir del segle xix, i anteriorment la regió era coneguda com el Mikhlaf o Mikhlaf al-Sulaymani.
# Asociación Cívica, Social y Deportiva Alianza

L'Asociación Cívica, Social y Deportiva Alianza, també esmentat sovint com a Alianza F.C., és un club de futbol panameny de la ciutat de Chilibre.

## Història

L'Alianza va ser fundat el 2 de març de 1963 (el segon més antic del futbol modern panameny) per un grup de 12 joves encapçalats per Justiniano Cárdenas.
El club guanyà el campionat de segona divisió els anys 1963 i 1968. El 1980 fou un dels 8 clubs que participaren en la Primera Liga No-Aficionada de Fútbol, la màxima lliga del moment. El 1989 ingressà a l'ANAPROF. L'any 1993 fou exclòs d'aquesta organització. El 1996 jugà a la LINFUNA i finalment ingressà a la Primera A de l'ANAPROF, on es proclamà campió el 1998-99, assolint l'ascens a la màxima categoria.

## Palmarès

* Primera A: 1
** 1999

## Futbolistes destacats

* César el Bombo Medina

## Entrenadors destacats

* Rubén Tátara Guevara
* Rubén Cárdenas

## Enllaços externs

* Web oficial
# Assenede

Assenede és un municipi belga de la província de Flandes Oriental a la regió de Flandes.

## Seccions

| # | Nom | Extensió km² | Població (01/04/2006) |
| I | Assenede | 32,18 | 5846 |
| II | Boekhoute | 16,27 | 2029 |
| III | Bassevelde | 21,94 | 2972 |
| IV | Oosteeklo | 16,82 | 2707 |

## Evolució demogràfica

* Font:NIS
* 1977: annexió de Bassevelde, Boekhoute i Oosteeklo
             A Wikimedia Commons hi ha contingut multimèdia relatiu a: Assenede
# Associació Caixúbia-Pomerània

L'Associació Caixúbia-Pomerània (en caixubi: Kaszëbskò-Pòmòrsczé Zrzeszenié i en polonès: Zrzeszenie Kaszubsko-Pomorskie) és una organització regional no governmental del poble caixubi, Kociewiacy i d'altra gent interessada als the regionals affairs de Caixúbia i Pomerània al nord de Polònia.
La seua seu es troba a la capital de Caixúbia, Gduńsk (Gdansk).

## Història

Aquesta associació és la successora de dues entitats, l'Associació caixúbia (en caixubi: Kaszëbsczé Zrzeszenié i en polonès: Zrzeszenie Kaszubskie) que existia d'ençà el 1956 i l'Associació de Kociewie (en polonès: Zrzeszenie Kociewskie) que s'havia creat l'any següent. Es creà aquest nom el 1964 quan les dues organitzacions van fusionar. Compta uns 5.000 membres que es reparteixen en més de setanta seccions. Ja que la gran majoria dels membres de l'Associació són caixubis, la seva feina contempla majoritàriament temàtiques caixúbies. El 2005, aquesta associació ha estat invitada a enviar alguns representants a la Commissió conjunta de les minories nacionals i ètniques instaurada pel govern polonès (en polonès: Komisja Wspólna Rządu i Mniejszości Narodowych i Etnicznych).
La Generalitat de Catalunya, més concretament el Secretari de Política Lingüística Bernat Joan, i el Conselh Generau d'Aran reberen a l'entrada del setembre del 2008 una delegació de membres de l'Associació Caixúbia-Pomerània a fi d'intercanviar experiències i d'assabentar-se del funcionament de la relació de Catalunya amb l'occità i les seves relacions amb la Val d'Aran.

## Presidents de l'Associació

* 1956-1959: Aleksander Arendt
* 1959-1971: Bernard Szczesny
* 1971-1976: Jerzy Kiedrowski
* 1976-1980: Stanislaw Pestka
* 1980-1983: Izabella Trojanowska
* 1983-1986: Szczepan Lewna
* 1986-1992: Jozef Borzyszkowski
* 1992-1994: Stanislaw Pestka
* 1994-1998: Jan Wyrowinski
* 1998-2004: Brunon Synak
* 2004-avui: Artur Jablonski

## Enllaços externs

* ZK-P Lloc web oficial
* Comissió conjunta de les minories nacionals i ètniques del govern polonès Arxivat 2011-10-05 a Wayback Machine.
* «Co łączy Kaszuba z Katalończykiem?».
# Associació de Futbol de Liechtenstein

L'Associació de Futbol de Liechtenstein (LFV) (alemany: Liechtensteiner Fussballverband) dirigeix el futbol a Liechtenstein.
És l'encarregada d'organitzar la Copa de Liechtenstein de futbol i dirigeix la Selecció de futbol de Liechtenstein. És l'única associació membre de la UEFA que no té un campionat de lliga. Els clubs dels país juguen a les categories suïsses de futbol. Té la seu a Vaduz. Va ser fundada el 1934.

## Enllaços externs

* Associació de Futbol de Liechtenstein - Lloc web oficial
# Astorgi II Manfredi

Astorgi II Manfredi (Astorgio o Astorre II Manfredi, Faenza 8 de desembre de 1412-Faenza 12 de març de 1468), va ser fill de Joangaleàs I Manfredi. El 1443 va ser senyor sobirà i vicari pontifici de Faenza usurpant el poder a son nebot Tadeu Manfredi, hereu legítim, que es va quedar amb Imola que governava des del 1441. També el 1443 va ser comte de Brisighella i Val Lemone i senyor i vicari pontifici de Fusignano i Donigaglia, i senyor de Savignano, Oriolo, Gesso, Cesate, Quarneto, Fognano, Cavina, Fornazzano, San Cassiano, Montalbergo, Santa Maria in Montalto, San Procolo i Castel Laderchio, associat a son germà Joangaleàs II Manfredi. El 25 de maig de 1449 va ser senyor de Casola, Rio Secco, Fontanamoneta, Baffadi ei Montebattaglia, i va ser armat cavaller per l'emperador el 26 de gener de 1452. Va ser capità per diversos senyors.
Es va casar el 1431 amb Giovanna de Barbiano, filla d'Alberico de Barbiano, comte de Cunio i senyor de Belgioioso, i va ser el pare de Carles II Manfredi, Galeot Manfredi, Frederic Manfredi, Elisabetta (Faenza 1443-Faenza 26 de juny de 1469, esposa de Francesc IV Ordelaffi senyor de Forli), Bàrbara (Faenza 3 d'abril de 1444-Forlì 7 d'octubre de 1466, esposa el 16 de maig de 1462 de Pino II Ordelaffi senyor de Forli, morta enverinada) i Lancilot (nascut el 1446, patrici de Faenza i de Venècia, entre el 1477 i el 1478 va usurpar alguns castells de Val Lamone, i va ser capità del duc de Milà el 1470 i de Florència el 1472, va morir a Faenza el 22 de juny de 1480 i només va deixar fills naturals: un de nom Astorgi, patrici vènet des del 1503; una de nom Polissena; una de nom Margherita; i una de nom Giacoma).
# Asturlleonès oriental

Asturlleonès oriental és una variant de l'asturlleonès que comparteix algunes característiques amb el muntanyès de Cantàbria, constitueix un estadi més pròxim al castellà, amb característiques que antigament existiren en aquesta última llengua.
L'asturià oriental fa les "f-" llatines en forma d'hac aspirada, representada com a "h", els plurals femenins en "-as" com el dialecte occidental a la meitat est, també palatalitza la "l-" inicial llatina com "ll-", i posseïx així mateix el neutre de matèria, encara que la desinència del neutre no és "-o", sinó "-u": l'home vieyu, la muyer vieya, la xente xoven, la xente vieyu, lo vieyu, la lleche cuayáu, la ropa suciu, la ḥayuela bienḥechu.

## Vegeu també

* Asturlleonès occidental
* Muntanyès
# At (Unix)

En sistemes operatius Unix-like l'ordre at s'utilitza per a planificar l'execució d'una ordre en un moment concret del futur. A diferència d'altres comandes com cron, la comanda només s'executa un cop i no pas de forma periòdica.

## Exemple

La següent ordre apagarà el sistema a les 10 de la nit:
Podeu consultar les tasques pendents amb:

## Enllaços externs

* Manual d'Unix de la comanda at (anglès)
Viccionari
# Atahualpa (Montevideo)

Atahualpa és un barri de Montevideo, Uruguai. Limita amb els barris de Prado a l'oest, Aires Puros al nord, Brazo Oriental a l'est i Reducto al sud.

## Enllaços externs

* Comisión de Vecinos del Barrio Atahualpa (castellà)
* Intendència Municipal de Montevideo / Història / (vegeu secció) El paseo del Prado Arxivat 2010-10-29 a Wayback Machine. (castellà)
# Fear of Missing Out

L'acrònim FOMO ve de les paraules (Fear Of Missing Out) en anglès. Aquest concepte piscològic referència a la por de no formar part d'un grup o de no sparticipar en un esdeveniment important. És un fenomen que afecta moltes persones, especialment des que les xarxes socials s'han convertit en una part important de la vida quotidiana. Aquesta por pot generar ansietat, inseguretat i fins i tot addicció a estar connectat a internet per saber què fan els altres.

## Origen del concepte

El terme va ser utilitzat per primera vegada per Dan Herman, un expert en màrqueting, a finals dels anys noranta, però va guanyar popularitat amb l'arribada de les xarxes socials com Facebook i Instagram. Aquestes plataformes permeten veure constantment moments destacats de la vida d'altres persones, cosa que pot fer que algunes es comparin i sentin que la seva vida no és tan emocionant o plena.

## Causes principals

Les xarxes socials són una de les causes més evidents del FOMO, ja que permeten veure les experiències dels altres en temps real. Però també hi influeixen altres factors:
* Inseguretat personal: Les persones que no estan segures de si mateixes poden sentir més fàcilment que s'estan perdent coses.
* Pressió social: La idea que cal estar sempre ocupat o fer coses divertides perquè la vida sembli interessant.
# Atfih

Atfih o Itfith és una ciutat de l'Egipte mitjà, al governadorat de Gizeh, a uns 2 km a l'est del riu Nil, en direcció a l'oasi del Faium. Els seus habitants el 2001 eren 106.300. El seu nom egipci fou Tepihu, o Tepihut (Tep-yhut, Tp-yhwt) que vol dir "La primera vaca" referit a la deessa Hathor. En llengua copta es va dir Petpeh que va produir l'àrab Atfih. En el període clàssic es va dir Afroditòpolis. Hi ha un cementiri d'animals i alguna tomba privada d'època grega i de vaques sagrades en tombes de pedra. El temple d'Hathor va quedar cobert per la ciutat.
La ciutat fou de certa importància en el període cristià amb unes 20 esglésies de les que la meitat encara existien al segle xiii. Inicialment en el govern àrab fou un nomos (districte) anomenat Kurat Aftih, però més tard es va dir al-Sharkiyya (riba oriental). Al segle xi els dominis fatimites foren dividits en províncies i es va formar la de Itfihiyya, que agafava el nom de la ciutat d'Iyfith, que era la capital. Va entrar en decadència sota els mamelucs i va continuar amb els otomans. El 1834/1835 la província fou unida a la de Djize dins la qual va formar el districte (markaz) d'Itfith. Sota els kedivs d'Egipte es va aconseguir aturar els atacs beduïns i es van fer algunes obres que van iniciar la recuperació.
# Athletiki Enosi Kition Làrnaca

L'Athletiki Enosi Kition Làrnaca, també conegut com a AEK Làrnaca, (en grec modern: Αθλητική Έvωση Κίτιον) és un club de futbol xipriota de la ciutat de Làrnaca. A més del futbol té seccions de basquetbol i voleibol.

## Història

El cub es fundà 1994 amb la fusió de dos clubs, l'EPA i el Pezoporikos.

## Palmarès
### Futbol

* Copa xipriota de futbol (1): 2004

### Voleibol (femení)

* Lliga xipriota (1): 2007
* Copa xipriota (1): 2007
* Supercopa xipriota (2): 2001, 2008

## Jugadors destacats

* Esad Razić
* Iván Campo

## Enllaços externs

* Web oficial
* Web de seguidors
# Athlone Town AFC

L'Athlone Town AFC és un club de futbol irlandès de la ciutat d'Athlone.

## Història

El club va ser fundat el 1887, essent el club en actiu més antic de la República d'Irlanda i el primer escollit per la Lliga irlandesa de futbol, l'any 1922. El club deixà la lliga el 1928 i no hi retornà fins al 1969-1970. El seu primer gran triomf fou la Copa irlandesa de futbol del 1924. Segon classificat la temporada 1974-1975 va obtenir una plaça per participar per primer cop a la Copa de la UEFA. Les temporades 1980-1981 i 1981-1982 fou campió de lliga.
L'estadi de Lissywoollen va ser inaugurat el 2007. Anteriorment havia jugat a St. Mel's Park.

## Palmarès

* Lliga irlandesa de futbol: 2
** 1980-81, 1982-83
* FAI First Division: 1
** 1987-1988
* Copa irlandesa de futbol: 1
** 1924
* Copa de la Lliga irlandesa de futbol: 3
** 1979-80, 1981-82, 1982-83

## Jugadors destacats

* Synan Braddish
* Ed Brookes
* Roddy Collins
* Rod De Khors
* Johnny Fullam
* Noel Larkin
* Tommy Muldoon
* Barry Murphy
* Turlough O'Conner
* Kevin Mahon
* Trevor Hockey

## Entrenadors destacats

* Amby Fogarty: 1974 1976
* Trevor Hockey: 1976
* Turlough O'Conner: 198x-198x
* Dermot Keely:
* John Gill: 2005

## Enllaços externs

* Web oficial Arxivat 2007-10-17 a Wayback Machine.
* Athlone Town a FAI.ie Arxivat 2011-09-27 a Wayback Machine.
# Atlas Novus

El atlas Novus (o atlas Maior, com van ser batejades les edicions posteriors) és un atlas mundial, concebut per Willem Blaeu i compilat pel seu fill Joan Blaeu, que no va ser completat fins al 1665. L'obra original es componia d'11 volums, en llatí, i contenia 594 mapes.
El títol complet de "Theatrum Orbis Terrarum, sive, atlas novus" es refereix a l'origen de l'edició. Està basada en una obra anterior d'Abraham Ortelius, "Theatrum Orbis Terrarum" de 1570.

## Enllaços externs

* Theatrum orbis terrarum sive atlas novus in quo tabulae et descriptiones omnium regionum. Blaeu, Willem Janszoon (1571-1638). Versió digital a la Biblioteca Virtual Joan Lluís Vives
# Attimis

Attimis (friülà Atimis, eslovè Ahten) és un municipi italià, dins de la província d'Udine. L'any 2007 tenia 1.903 habitants. Limita amb els municipis de Faedis, Nimis i Povoletto i Taipana.

## Administració

Llista d'alcaldes :
| Període | Identitat | Partit |
| 2004- | Maurizio Malduca | Llista cívica |
# Aujan e Morneda

Aujan e Morneda (en francès Aujan-Mournède) és un municipi francès situat al departament del Gers i a la regió d'Occitània.

## Administració i política
### Alcaldes

Llista d'alcaldes :
| Període | Identitat | Partit |
| 2001- | Jean Lartigue | Divers droite |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 166 | 144 | 127 | 117 | 113 | 107 | 97 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 22 agost 2010].
* ↑ Mapa del Gers amb els municipis en gascó
# Candice Bergen

Candice Bergen (Beverly Hills, 9 de maig de 1946) és una actriu estatunidenca.

## Biografia

Filla d'Edgar Bergen, un ventríloc famós, Candice Bergen estudia primer literatura i història a la Universitat de Pennsilvània. Participa activament en les representacions teatrals que hi són organitzades i serà consagrada, el 1963, com a millor actriu del campus. El 1964, és model a Nova York. Sidney Lumet es fixa en ella i la veiem a la pel·lícula The Group (1966); després encarna una jove institutriu a The Sand Pebbles de Robert Wise.
Es casa el 1980 amb el director Louis Malle i és candidata el mateix any a l'Oscar a la millor actriu secundària per a Starting Over. Van tenir una filla, Chloé Malle, el 1985, i van continuar estant casats fins a la defunció del director el 1995, com a conseqüència d'un càncer.
Candice és vegetariana i ara està casada amb un home de negocis novaiorquès, Marshall Rose.

## Filmografia

* The Group, de Sidney Lumet (1966): Lakey Eastlake
* The Sand Pebbles, de Robert Wise, (1966): Shirley Eckert
* The Day the Fish Came Out, de Michael Cacoyannis (1967): Electra Brown
* Vivre pour vivre, de Claude Lelouch (1967): Candice
* The Magus, de Guy Green (1968): Lily
* The Adventurers, de Lewis Gilbert (1970): Sue Ann Daley
* The Executioner, de Sam Wanamaker (1970)
* Getting Straight, de Richard Rush (1970): Jan
* Soldat blau (Soldier Blue), de Ralph Nelson (1970): Kathy Maribel Lee (Cresta)
* Carnal Knowledge 1971): Susan
* The Hunting Party (1971): Melissa Ruger
* T.R. Baskin (1971): T. R. Baskin
* 11 Harrowhouse (1974): Maren Shirell
* El vent i el lleó (The Wind and the Lleó 1975): Eden Pedecaris
* Mossega la bala (Bite the Bullet 1975): Miss Jones
* De presidi a primera plana (The Domino Principle), de Stanley Kramer, (1977): Ellie
* La Fine del mondo nel nostro solito letto in una notte piena di pioggia, de Lina Wertmüller (1978): Lizzy
* La història d'Oliver (Oliver's Story) (1978): Marcie Bonwit
* Starting Over, de Alan Pakula, (1979): Jessica Potter
* Riques i famoses (Rich and Famous 1981): Merry Noel Blake
* Gandhi, de Richard Attenborough (1982): Margaret Bourke-White
* Merlí i Excalibur (Merlin and the Sword) (1983)
* 2010 (1984): SAL 9000
* Stick, le justicier de Miami (1985): Kyle McClaren
* Murphy Brown, Sèrie de Televisió (1988 - 1998): Murphy Brown (247 episodis)
* Miss agent especial (Miss Congeniality) 2000): Kathy Morningside
* Sweet Home Alabama 2002): Mayor Kate Hennings
* View from the Top 2003): Sally Weston
* Boston Legal, Sèrie de Televisió (2005 - 2008): Shirley Schmidt (42 episodis)

## Premi

Premi Emmy:
* Millor actriu en una sèrie còmica per a: Murphy Brown (1989, 1990, 1992, 1994, 1995) 5 victòries
Premi Globus d'Or:
* Globus d'Or a la millor actriu en sèrie musical o còmica per a: Murphy Brown (1989, 1992) 2 victòries

## Enllaços externs

* Candice Bergen
* Fotos Arxivat 2010-07-23 a Wayback Machine.
# Weisshorn

El Weisshorn és una muntanya de 4.505 metres que es troba a la regió de Valais a Suïssa.

## Referències

* ↑ «Llista dels 4.000 UIAA» (pdf). UIAA.
Quatremils dels Alps :
Alps
Quatremils
categoria :
# Palemidop

Els palemidops (Palemydops) són un gènere de sinàpsids extints de la família dels emidòpids que visqueren durant el Permià mitjà i superior en allò que avui en dia és el sud d'Àfrica. Se n'han trobat restes fòssils a les províncies sud-africanes del Cap Occidental, el Cap Oriental i el Cap Septentrional. Eren dicinodonts petits i de dieta herbívora. Tenien el cap pla i ample, amb el crani de 75 mm de llargada i 67 mm d'amplada.

## Referències

* 1 2 Entrada «Palemydops» de la Paleobiology Database (en anglès). [Consulta: 20 desembre 2022].
* ↑ Broom, 1921, p. 665.
* ↑ Smith, Rubidge i Van der Walt, 2012, p. 42.
* ↑ Broom, 1921, p. 666.

## Bibliografia

* Broom, R. «On some new genera and species of anomodont reptiles from the Karroo beds of South Africa» (en anglès). Proceedings of the Zoological Society of London, 1921, pàg. 647–674.
* Smith, M. H. S.; Rubidge, B. S.; Van der Walt, M. «Therapsid biodiversity patterns and paleoenvironments of the Karoo Basin, South Africa». A: Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012, p. 31-64. ISBN 9780253005335.
# Ceratobraquiop

El ceratobraquiop (Keratobrachyops) és un gènere extint d'amfibi temnospòndil. Abans es pensava que era un Chigutisauridae però ara es creu relacionat amb Brachyopomorpha, estretament relacionat amb el gènere Bothriceps, i fins i tot pot ser un sinònim d'aquest.

## Referències

* ↑ http://www.palaeos.com/Vertebrates/Units/160Temnospondyli/160.900.html#Chigutisauridae Arxivat 2010-01-04 a Wayback Machine.
* ↑ Warren, A.; Marsicano, C. «A phylogeny of the Brachyopoidea (Temnospondyli, Stereospondyli)». Journal of Vertebrate Paleontology, 20, 3, 2000, pàg. 462–483. DOI: 10.1671/0272-4634(2000)020[0462:APOTBT]2.0.CO;2.
* ↑ Damiani, R. J.; Kitching, J. W. «A new brachyopid temnospondyl from the Cynognathus Assemblage Zone, Upper Beaufort Group, South Africa». Journal of Vertebrate Paleontology, 23, 1, 2003, pàg. 67–78. DOI: 10.1671/0272-4634(2003)23[67:ANBTFT]2.0.CO;2.